4.1 ลักษณะผลิตภัณฑ์หรือบริการ

ผลิตภัณฑ์ท่อเหล็กของบริษัทเป็นที่ยอมรับจากลูกค้าทั้งภายในและต่างประเทศ
โดยมีทั้งการผลิตตามคำสั่งของลูกค้าและผลิตพร้อมสำหรับการจำหน่าย
ซึ่งสามารถแบ่งตามลักษณะการใช้งานได้ 2 ประเภทหลัก คือ

1. ท่อเหล็กสำหรับงานโครงสร้าง อาทิเช่น งานวิศวกรรมโยธา งานสถาปัตยกรรม งานเสาเข็ม
นั่งร้าน โครงหลังคาโดยผลิตภัณฑ์ท่อเหล็กมีแนวโน้มที่จะนำมาใช้ในการก่อสร้างเพิ่มมากขึ้น
เนื่องจากมีข้อได้เปรียบวัสดุก่อสร้างประเภทอื่นๆ ในแง่ของการประหยัดเวลา
และค่าใช้จ่ายในการก่อสร้าง
โดยที่ผ่านมาท่อเหล็กของบริษัทมีการนำมาใช้ในการก่อสร้างอย่างกว้างขวาง
ทั้งในและต่างประเทศจากภาครัฐและเอกชน ได้แก่ สถานีขนส่ง ท่าอากาศยาน
อาคารสำนักงานต่างๆ รวมทั้งบ้านที่อยู่อาศัย อาคารทรงโดม เช่น สนามกีฬา คลังสินค้า เป็นต้น

2. ท่อเหล็กสำหรับงานทั่วไป อาทิเช่น งานด้านสาธารณูปโภค งานประปา ชลประทาน
ระบบคอมพิวเตอร์ ระบบป้องกันอัคคีภัย รวมทั้งยังมีแนวโน้มการนำท่อเหล็กไปใช้งานประเภทอื่นๆ
เช่น ป้ายโฆษณา เป็นต้น

ปัจจุบันผลิตภัณฑ์ของบริษัท มีครอบคลุมมากกว่า 3,000 รายการ
เพื่อตอบสนองความต้องการที่หลากหลายของผู้บริโภค โดยมีทั้งท่อเหล็กดำและท่อเหล็กชุบสังกะสี
และยังสามารถแบ่งออกเป็น ท่อเหล็กมาตรฐาน ซึ่งจำหน่ายภายใต้เครื่องหมายการค้า
“แปซิฟิกไพพ์” และท่อเหล็กแบบคุณภาพทั่วไป ซึ่งจำหน่ายภายใต้ เครื่องหมายการค้า “ทาโมเสะ”

ท่อเหล็กของบริษัท ยังสามารถจำแนกได้อีก 4 ประเภทหลัก ได้แก่

-   ท่อเหล็กกลม ขนาดตั้งแต่ 1/2 นิ้ว (15 มม.) ถึง 16 นิ้ว (400 มม.)

-   ท่อเหล็กสี่เหลี่ยมจัตุรัส ขนาดตั้งแต่ 12 [] 12 มม. ถึง 300 [] 300 มม.

-   ท่อเหล็กสี่เหลี่ยมผืนผ้า ขนาดตั้งแต่ 38 [] 19 มม. ถึง 200 [] 400 มม.

-   ท่อเหล็กรูปตัว C ขนาดตั้งแต่ 60[] 30 []10 มม. ถึง 200 [] 75 [] 25 มม.

ทั้งนี้ บริษัทสามารถผลิตท่อเหล็กได้ความหนาถึง 12 มม. และท่อเหล็กของบริษัทขนาด 10 นิ้ว –
16 นิ้ว จัดว่าเป็นท่อเหล็กที่ผลิตภายใต้ระบบ ERW (Electric-Resistance-Welded Pipe)
ขนาดใหญ่พิเศษ ซึ่งสามารถผลิตได้ในประเทศ ณ ปัจจุบัน

ประเภทของท่อเหล็กที่ผลิต

แบ่งเป็นประเภทใหญ่ๆ คือ ท่อเหล็กดำและท่อเหล็กชุบสังกะสี
ท่อเหล็กดำและท่อเหล็กชุบสังกะสีของบริษัท ยังมีคุณภาพและมาตรฐาน แบ่งออกเป็น

[] ท่อเหล็กแบบมาตรฐาน

จำหน่ายภายใต้เครื่องหมายการค้า
เป็นท่อเหล็กที่ได้รับการรับรองคุณภาพตามมาตรฐานสากลที่เป็นที่ยอมรับโดยทั่วไปทั้งในประเทศและต่างประเทศ
ผลิตภัณฑ์ของบริษัทผ่านขั้นตอนการผลิตและการตรวจสอบให้ผลิตภัณฑ์มีคุณภาพเป็นไปตามมาตรฐานที่กำหนด
ทั้งในด้านวัตถุดิบ ขนาด ความหนา คุณสมบัติอื่นๆ เช่น การรับแรงดัน เป็นต้น
ซึ่งส่วนมากท่อเหล็กแบบมาตรฐานจะนำมาใช้สำหรับงานก่อสร้าง
หรืองานระบบที่มีความจำเป็นต้องใช้ผลิตภัณฑ์ที่มีคุณภาพสูงและเป็นที่รับรองทั้งในประเทศและต่างประเทศ
เพื่อประโยชน์ในเรื่องของความปลอดภัยเป็นหลัก

ท่อเหล็กแบบคุณภาพทั่วไป

[] จำหน่ายภายใต้เครื่องหมายการค้า
กระบวนการผลิตท่อเหล็กแบบคุณภาพทั่วไปจะเป็นเช่นเดียวกับการผลิตท่อเหล็กแบบมาตรฐานแต่แตกต่างกันที่คุณภาพวัตถุดิบและท่อเหล็กแบบคุณภาพทั่วไปจะไม่ผ่านการทดสอบตามที่กำหนดในมาตรฐานต่างๆ
ทั้งนี้ ท่อเหล็กแบบคุณภาพทั่วไปจะถูกนำมาใช้สำหรับงานที่ไม่มีการกำหนดมาตรฐาน เช่น
ใช้เป็นท่อประปาทั่วไปหรือใช้ทำราวบันได รั้วบ้าน เป็นต้น

นอกจากนี้ การเลือกใช้ท่อเหล็กรูปแบบต่างๆ ขึ้นอยู่กับความต้องการของลูกค้าเป็นหลัก เช่น
ท่อเหล็กกลมมีลักษณะสวยงามและสามารถดัดโค้งได้ดีกว่าท่อเหล็กสี่เหลี่ยมจึงเป็นที่นิยมนำมาใช้เป็นโครงสร้างอาคารทรงโดมหรือตกแต่งภายใน
ในขณะที่ท่อเหล็กสี่เหลี่ยมมีความแข็งแรงและสะดวกในการเชื่อมต่อจึงเหมาะกับงานโครงสร้างทั่วไปและงานระบบสำหรับอาคารสูง

การรับรองมาตรฐานทั้งในและต่างประเทศ

ผลิตภัณฑ์ของบริษัทผลิตด้วยเครื่องจักรที่มีเทคโนโลยีทันสมัย
และทำการติดตั้งระบบทดสอบการผลิตทุกขั้นตอนอย่างละเอียด ควบคุมโดยทีมวิศวกร
และช่างเทคนิคผู้เชี่ยวชาญ เพื่อให้มั่นใจว่าผลิตภัณฑ์ของบริษัท
มีคุณภาพและได้รับความไว้วางใจจากลูกค้า
โดยบริษัทจะออกใบรับรองคุณภาพสินค้าทุกครั้งที่มีการจำหน่ายท่อแบบมาตรฐาน
ให้กับลูกค้าเพื่อเป็นการรับประกันคุณภาพ

บริษัทฯ
ได้การรับรองมาตรฐานระบบบริหารงานคุณภาพจากสถาบันซึ่งเป็นที่ยอมรับระดับประเทศและระดับสากล
ดังนี้

-   ได้รับการรับรองมาตรฐานระบบคุณภาพ DIN EN ISO 9002: 1994 จากสถาบัน The TUV
    CERT Certification Body of Rheinsch – Westfalischer TUV e.V
    สหพันธ์สาธารณรัฐเยอรมัน

-   ได้รับการรับรองระบบบริหารคุณภาพ DIN EN ISO 9001: 2000 จากสถาบัน The TUV
    CERT สหพันธ์สาธารณรัฐเยอรมัน

-   ได้รับการรับรองระบบบริหารคุณภาพ DIN EN ISO 9001: 2008 จาก TUV NORD CERT
    สหพันธ์ สาธารณรัฐเยอรมัน

บริษัทถือเป็นผู้ผลิตท่อเหล็กและเหล็กโครงสร้างรูปพรรณรายแรกในประเทศไทยที่ได้รับการรับรองมาตรฐาน
ISO 9001: 2008
ซึ่งเป็นมาตรฐานระบบบริหารจัดการงานด้านคุณภาพอันป็นการสร้างความเชื่อมั่นว่าการบริหารจัดการภายในองค์กรมีประสิทธิภาพ
สามารถตอบสนองต่อความเชื่อมั่นของลูกค้าและสร้างการเติบโตอย่างยั่งยืนให้กับบริษัทฯ

อีกทั้งบริษัทยังได้การรับรองมาตรฐานผลิตภัณฑ์ทั้งในและต่างประเทศซึ่งเป็นที่ยอมรับระดับประเทศและระดับสากล
ดังนี้

-   ได้รับการรับรองมาตรฐานผลิตภัณฑ์อุตสาหกรรม (มอก.)
    จากสำนักงานมาตรฐานผลิตภัณฑ์อุตสาหกรรม กระทรวงอุตสาหกรรม

-   ได้รับการรับรองมาตรฐานผลิตภัณฑ์ประเภท MATALLIC SPRINKLER PIPE จากสถาบัน
    Underwriters Laboratories Inc ® ประเทศสหรัฐอเมริกา ในปี 2550

-   ได้รับการรับรองคุณภาพมาตรฐานอุตสาหกรรม JIS (Japan Industry Standard)” จาก
    Japan Quality Assurance Organization ประเทศญี่ปุ่น

นอกจากนี้
บริษัทยังเป็นผู้ผลิตท่อเหล็กรายแรกในประเทศที่มีผลิตภัณฑ์ที่ได้รับใบอนุญาตแสดงเครื่องหมายมาตรฐานผลิตภัณฑ์อุตสาหกรรม
(มอก.) ครบทุกประเภทผลิตภัณฑ์
และจัดได้ว่าเป็นผู้นำทางการตลาดอันดับหนึ่งในตลาดของท่อเหล็กแบบคุณภาพมาตรฐานในประเทศไทย
นอกจากการเป็นผู้นำทางการตลาดในประเทศแล้ว
ผลิตภัณฑ์ของบริษัทยังเป็นที่ยอมรับอย่างกว้างขวางในตลาดต่างประเทศ
โดยบริษัทได้ส่งออกสินค้าไปจำหน่ายทั้งภูมิภาคเอเชีย ตะวันออกลาง และทวีปออสเตรเลีย
โดยมีแผนงานที่จะขยายการส่งออกให้ครอบคลุมทุกภูมิภาค
ซึ่งนอกจากจะเป็นการเพิ่มรายได้ให้กับบริษัทแล้วยังเป็นโอกาสในการสร้างความร่วมมือกับลูกค้าเพื่อพัฒนาเทคโนโลยี
และมาตรฐานผลิตภัณฑ์อีกด้วย

[] ในปีพ.ศ. 2554 ได้รับการรับรองมาตรฐาน JIS MARK SCHEME CERTIFICATE OF
COMPLIANCE จาก JQA หรือ Japan Quality Assurance Organization
คือองค์กรไม่หวังผลกำไรของประเทศญี่ปุ่น มีหน้าที่หลักอย่างหนึ่งคือ
การออกใบรับรองผลิตภัณฑ์ที่มีข้อกำหนดเป็นไปตามอุตสาหกรรมของประเทศญี่ปุ่น หรือ JIS
(Japanese Industrial Standards)
โดยผลิตภัณฑ์ที่ได้รับการรับรองจะได้รับอนุญาตให้ใส่เครื่องหมาย หรือ JIS Mark
ลงบนผลิตภัณฑ์นั้นได้
เพื่อให้ผู้ใช้ผลิตภัณฑ์นั้นได้ทราบว่าสินค้าดังกล่าวสามารถนำมาใช้งานได้ตามที่มารฐานอุตสาหกรรมประเทศญี่ปุ่นกำหนดไว้ได้อย่างถูกต้องและปลอดภัย

บริษัท แปซิฟิกไพพ์ จำกัด (มหาชน)
เป็นผู้ผลิตท่อเหล็กกล้ารายแรกของประเทศไทยที่ได้รับการรับรองมาตรฐาน JIS MARK SCHEME
CERTIFICATE OF COMPLIANCE จากประเทศญี่ปุ่น

4.2 การตลาดและภาวะการแข่งขัน

ความผันผวนของสภาพเศรษฐกิจ และความไม่มั่นคงทางการเมือง
ส่งผลกระทบต่อความต้องการบริโภคเหล็ก ทำให้สภาวะการแข่งขันยังคงมีความรุงแรง ทั้งนี้
ทางบริษัทได้เล็งเห็นความสำคัญและเสริมสร้างความแตกต่างของตัวสินค้าและการบริการมาอย่างต่อเนื่องในรอบหลายปีที่ผ่านมา
ทำให้ในปัจจุบัน สินค้าของทางบริษัทมีความน่าเชื่อถือในเรื่องของคุณภาพ
การผลิตสินค้าที่มีความหลากหลายเพื่อรองรับความต้องการของลูกค้าที่หลากหลาย
อีกทั้งทางบริษัทเล็งเห็นความสำคัญในการพัฒนาการให้บริการแก่ลูกค้า
ซึ่งทำให้ทางบริษัทสามารถสร้างความน่าเชื่อถือในการส่งมอบผลิตภัณฑ์ที่มีความรวดเร็วและตรงเวลาตามกำหนดเวลาที่ให้ไว้กับลูกค้า

 4.2.1 กลยุทธ์ในการแข่งขัน

1. ผลิตภัณฑ์ที่มีคุณภาพสูง

  บริษัทจะทำการออกใบรับรองคุณภาพสินค้าทุกครั้งที่มีการจำหน่ายสินค้าแบบมาตรฐานให้กับลูกค้าเพื่อเป็นการรับประกันคุณภาพของผลิตภัณฑ์และเป็นผู้ผลิตท่อเหล็กรายแรกในประเทศไทยที่มีผลิตภัณฑ์ที่ได้รับใบอนุญาตแสดงเครื่องหมายมาตรฐานผลิตภัณฑ์อุตสาหกรรม
  (มอก.)
  ครบทุกผลิตภัณฑ์ส่งผลให้บริษัทมีความได้เปรียบคู่แข่งโดยบริษัทสามารถเสนอขายท่อเหล็กในลักษณะที่ครอบคลุมความต้องการและประโยชน์ใช้สอยของลูกค้าทำให้ผลิตภัณฑ์ของบริษัทได้รับความไว้วางใจและได้รับการตอบรับจากลูกค้าด้วยดีตลอดมาทั้งในประเทศและต่างประเทศ

2. กลยุทธ์การสร้างตราสินค้า

  ตั้งแต่ปี 2541 บริษัทมุ่งเน้นพัฒนาตราสินค้า “แปซิฟิกไพพ์”
  ให้เป็นที่รู้จักและยอมรับในกลุ่มลูกค้าทั้งจากตัวแทนจำหน่าย ผู้รับเหมาก่อสร้าง
  ตลอดจนวิศวกรผู้ควบคุมงานก่อสร้างเพื่อเป็นการส่งเสริมการใช้ท่อเหล็กที่มีคุณภาพมาตรฐานอีกทั้งยังสร้างความแตกต่างจากคู่แข่ง
  โดยที่ผ่านมาผลิตภัณฑ์ท่อเหล็กแบบคุณภาพมาตรฐานของบริษัท
  เป็นที่ยอมรับในกลุ่มลูกค้ามากขึ้นเห็นได้จากการที่โครงการก่อสร้างขนาดใหญ่บางโครงการทั้งในและต่างประเทศมีการระบุให้ใช้ท่อเหล็กของบริษัทในการก่อสร้างเท่านั้น
  และบริษัทยังจัดได้ว่าเป็นผู้นำทางการตลาดในตลาดของท่อเหล็กแบบคุณภาพมาตรฐานในประเทศไทย

3. การส่งมอบสินค้าที่ตรงต่อเวลาและเชื่อถือได้

  นอกจากเรื่องคุณภาพของผลิตภัณฑ์
  การส่งมอบผลิตภัณฑ์ให้ตรงต่อเวลานับเป็นปัจจัยสำคัญในการตัดสินใจเลือกซื้อท่อเหล็กของลูกค้า
  โดยเฉพาะอย่างยิ่งลูกค้าประเภทงานโครงการ ดังนั้น
  บริษัทจึงอาศัยความได้เปรียบจากสถานะทางการเงินที่เข็มแข็ง
  ในการสำรองวัตถุดิบและการผลิตล่วงหน้าเพื่อการจำหน่ายทำให้บริษัทมีสินค้าที่สามารถส่งมอบได้ทันที
  ในขณะที่คู่แข่งส่วนใหญ่จะเป็นผู้ผลิตขนาดเล็กและมีการผลิตแบบตามคำสั่งลูกค้าเป็นหลัก
  นอกจากนี้บริษัทยังมีการบริหารจัดการระบบสินค้าคงคลังที่มีประสิทธิภาพโดยเริ่มตั้งแต่การพยากรณ์ความต้องการสินค้าที่มีความแม่นยำจากทีมผู้บริหาร
  ตลอดไปจนถึงการติดต่อประสานงานอย่างใกล้ชิดกับคู่ค้าและบุคคลที่เกี่ยวข้องในการวางแผนและดำเนินการจัดซื้อวัตถุดิบเหล็กเพื่อให้บริษัท
  สามารถเริ่มผลิตท่อเหล็กตามคำสั่งลูกค้าได้ทันที

4. ความหลากหลายของผลิตภัณฑ์

  บริษัทให้ความสำคัญต่อการวิจัยและพัฒนาผลิตภัณฑ์อย่างต่อเนื่องเพื่อให้ผลิตภัณฑ์ของบริษัทมีความหลากหลายมากกว่าคู่แข่ง
  ทั้งในด้านรูปแบบ ขนาด ความหนา ความยาวและลักษณะของปลายท่อ เป็นต้น
  ปัจจุบันบริษัทผลิตและจำหน่ายท่อเหล็กกล้าครอบคลุมมากกว่า 3,000 รายการ
  ในขณะที่คู่แข่งส่วนมากมีการผลิตท่อเหล็กไม่เกิน 1,000 รายการ
  และบริษัทยังสามารถผลิตท่อเหล็กสี่เหลี่ยม ขนาด 300 [] 300
  มิลลิเมตรเพื่อเป็นทางเลือกให้กับผู้บริโภคทดแทนการใช้โครงสร้างเหล็กรูปพรรณแบบตัว H, I
  (H-Beam, I-Beam) สำหรับการก่อสร้างอาคารขนาดใหญ่

5. คณะผู้บริหารที่มีประสบการณ์

  ในช่วงที่ภาวะอุตสาหกรรมเหล็กตกต่ำภายหลังจากปี 2540
  ผู้ประกอบการเหล็กจำนวนมากประสบปัญหาอย่างหนัก จนถึงขั้นเลิกกิจการหรือหยุดกิจการ
  อย่างไรก็ตาม
  ด้วยความมุ่งมั่นและประสบการณ์ในอุตสาหกรรมท่อเหล็กเป็นเวลานานของกลุ่มผู้บริหารของบริษัทสามารถนำพาบริษัทให้รอดพ้นจากวิกฤตดังกล่าว
  โดยบริษัทไม่เคยประสบปัญหา
  เรื่องการชำระคืนเงินกู้ทั้งยังสามารถรักษาความสามารถในการชำระคืนเงินกู้ของเจ้าหนี้และการชำระหนี้อื่นๆให้อยู่ในเกณฑ์ดีและเป็นที่น่าพอใจอย่างต่อเนื่อง

6. บุคลากรที่มีความรู้ความสามารถ

  บุคลากรถือเป็นทรัพย์สินที่สำคัญของบริษัทในการประกอบธุรกิจเนื่องจากเป็นปัจจัยสำคัญที่ช่วยส่งเสริมให้บริษัทมีศักยภาพในการผลิตผลิตภัณฑ์ที่มีคุณภาพเหนือกว่าคู่แข่ง
  ดังนั้น บริษัทจึงมีนโยบายในการบริหารทรัพยากรบุคคลที่ดี
  โดยมุ่งเน้นการพัฒนาความสามารถและความรับผิดชอบของบุคลากร
  รวมทั้งการเสริมสร้างความสัมพันธ์ที่ดีระหว่างบุคลากรภายในองค์กรอันจะเป็นการพัฒนาบุคลากรและสร้างขวัญและกำลังใจในการทำงานได้อีกทางหนึ่ง
  รวมทั้งการให้ผลตอบแทนที่เหมาะสมและสามารถแข่งขันกับผู้ประกอบการรายอื่นได้

 4.2.2 ลักษณะลูกค้าและช่องทางการจัดจำหน่าย

  เนื่องจากผลิตภัณฑ์ของบริษัท มีลักษณะการใช้งานที่มีความหลากหลาย
  ทำให้บริษัทมีกลุ่มลูกค้าครอบคลุมหลายอุตสาหกรรม ได้แก่ อุตสาหกรรมอสังหาริมทรัพย์
  สาธารณูปโภคและเกษตรกรรม เป็นต้น
  นอกจากนี้บริษัทยังมีการจำหน่ายท่อเหล็กทั้งตลาดภายในประเทศและต่างประเทศ
  โดยมีสัดส่วนการจำหน่ายผลิตภัณฑ์ ดังนี้

  ----------------- ---------- -------- ---------- -------- ---------- ---------
  การจำหน่ายผลิตภัณฑ์   ปี 2552              ปี 2553              ปี 2554     

                    ล้านบาท     ร้อยละ    ล้านบาท     ร้อยละ    ล้านบาท     ร้อยละ

  1. ในประเทศ       2,975.39   97.97    4,029.80   92.52    5,425.91   95.77

  2. ต่างประเทศ      61.55      2.03     326.03     7.48     239.57     4.23

  รวม               3,036.94   100.00   4,355.83   100.00   5,665.48   100.00
  ----------------- ---------- -------- ---------- -------- ---------- ---------

กลุ่มลูกค้าเป้าหมายของบริษัททั้งตลาดภายในประเทศและต่างประเทศ สามารถจำแนกได้เป็น 4
กลุ่มหลัก ดังนี้

1. ลูกค้าประเภทตัวแทนจำหน่าย

ลูกค้าประเภทตัวแทนจำหน่ายจะซื้อท่อเหล็กของบริษัท และจำหน่ายท่อเหล็กต่อให้กับลูกค้าอีก
ทอดหนึ่ง เช่น ร้านค้าวัสดุก่อสร้างทั่วไป ผู้รับเหมาก่อสร้างหรือลูกค้าตามบ้านเรือน รวมทั้งบริษัท
ทาโมเสะ

เทรดดิ้ง จำกัด ซึ่งเป็นบริษัทย่อยของบริษัท
ซึ่งตัวแทนจำหน่ายวัสดุก่อสร้างเหล่านี้มีส่วนช่วยในการกระจาย สินค้าของบริษัทในพื้นที่ต่างจังหวัด

2. ลูกค้าประเภทโครงการก่อสร้าง

ลูกค้าประเภทโครงการก่อสร้าง ได้แก่ ผู้รับเหมาก่อสร้างทั่วไป
โดยมีทั้งการจำหน่ายโดยตรงและเป็น
การจำหน่ายผ่านทางตัวแทนจำหน่ายซึ่งทำหน้าที่ประสานงานระหว่างผู้รับเหมาก่อสร้าง
เจ้าของโครงการและ บริษัทเพื่อนำผลิตภัณฑ์ท่อเหล็กของบริษัทไปใช้ในโครงการก่อสร้างต่างๆ
ซึ่งที่ผ่านมาผลิตภัณฑ์ของบริษัท เริ่มเป็นที่ยอมรับ
และเป็นที่นิยมนำมาใช้อย่างแพร่หลายโดยวิศวกรและตลาดอุตสาหกรรม อสังหาริมทรัพย์
ทั้งในและต่างประเทศมากขึ้น

3. ลูกค้าประเภทโรงงานอุตสาหกรรม

ลูกค้าประเภทโรงงานอุตสาหกรรมจะนำท่อเหล็กไปแปรรูปหรือประกอบเป็นชิ้นส่วนของผลิตภัณฑ์
ต่างๆ ตามความต้องการ เช่น แฮนด์รถจักรยาน ราวบันได ข้อต่อท่อ
หรือนำมาประกอบเพื่อทำโคมไฟ ประดับ เป็นต้น

4. ลูกค้าอื่นๆ

ลูกค้าอื่นๆ ได้แก่ ลูกค้ารายย่อยทั่วไปที่นำท่อเหล็กไปใช้ประโยชน์โดยตรงทั้งเพื่อการก่อสร้าง
ตกแต่ง บ้านเรือน หรือเพื่อใช้ในงานทั่วไปอื่นๆ

สัดส่วนการจำหน่ายผลิตภัณฑ์ให้กับลูกค้าแต่ละประเภทของบริษัทในปี 2552 – 2554
สามารถสรุปได้ดังนี้

+-------------------+--------+-------+--------+--------+-------+-------+
| การจำหน่ายผลิตภัณฑ์   | ปี 2552 |       | ปี 2553 |        | ปี     |       |
|                   |        |       |        |        | 2554  |       |
+-------------------+--------+-------+--------+--------+-------+-------+
|                   | ล้านบาท | ร้อยละ | ล้านบาท | ร้อยละ  | ล     | ร้อยละ |
|                   |        |       |        |        | ้านบาท |       |
+-------------------+--------+-------+--------+--------+-------+-------+
| 1. ตัวแทนจำหน่าย    | 2,     | 85.84 | 3,     | 86.24  | 4,5   | 80.91 |
|                   | 607.02 |       | 756.64 |        | 83.76 |       |
+-------------------+--------+-------+--------+--------+-------+-------+
| 2. โครงการ        | 141.85 | 4.67  | 197.59 | 4.54   | 4     | 7.76  |
|                   |        |       |        |        | 39.42 |       |
+-------------------+--------+-------+--------+--------+-------+-------+
| 3. อุตสาหกรรม      | 211.62 | 6.97  | 315.59 | 7.25   | 5     | 9.75  |
|                   |        |       |        |        | 52.57 |       |
+-------------------+--------+-------+--------+--------+-------+-------+
| 4. อื่นๆ            | 76.45  | 2.52  | 86.01  | 1.97   | 89.73 | 1.58  |
+-------------------+--------+-------+--------+--------+-------+-------+
| รวม               | 3,     | 1     | 4,     | 100.00 | 5,6   | 1     |
|                   | 036.94 | 00.00 | 355.83 |        | 65.48 | 00.00 |
+-------------------+--------+-------+--------+--------+-------+-------+

4.2.3 ภาวะการแข่งขัน

ในปี 2554
อุตสาหกรรมท่อเหล็กยังคงมีการแข่งขันที่รุนแรงจากการมีโรงงานผลิตท่อเหล็กในประเทศหลายราย
ประกอบกับปริมาณการใช้เหล็กในประเทศไม่มากนักจากภาคอุตสาหกรรมก่อสร้างที่ยังคงทรงตัวอยู่
จึงเป็นสาเหตุที่ไม่อาจหลีกเลี่ยงภาวะการแข่งขันที่สูงและรุนแรงได้
ทั้งนี้ในช่วงปลายปียังเกิดปัญหาอุทกภัยในประเทศ จนส่งผลให้ความต้องการใช้เหล็กชะลอตัวลง
อย่างไรก็ดีไม่ว่าจะเกิดภาวะการแข่งขันที่รุนแรงจากการมีโรงงานผลิตท่อเหล็กหลายราย
แต่บริษัทยังคงสามารถขยายฐานลูกค้าได้เพิ่มขึ้น
เป็นผลจากการที่บริษัทมีโยบายการผลิตสินค้าที่หลากหลาย
รองรับความต้องการในการใช้ท่อเหล็กหลายขนาดและหลากประเภทการใช้งาน
แต่คงไว้ซึ่งมาตฐานด้านคุณภาพของสินค้าและการส่งมอบที่ตรงเวลา แม้ในช่วงที่เกิดปัญหาอุทกภัย
จนบริษัทต้องปิดศูนย์กระจายสินค้าที่อำเภอลาดหลุมแก้ว จังหวัดปทุมธานี
ชั่วคราวเนื่องจากได้รับผลกระทบในด้านเส้นทางการขนส่งสินค้าที่ไม่สามารถใช้เส้นทางขนส่งได้แต่เรายังสามารถส่งสินค้าให้ลูกค้าได้เป็นปกติ
โดยใช้ศูนย์กระจายสินค้าบางนาตราด คลังสินค้าที่โรงงานพระประแดง
และคลังสินค้าที่โรงงานศูนย์มหาชัย ให้บริการขนส่งสินค้าถึงลูกค้าได้อย่างทั่วถึง
จึงถือเป็นจุดแข็งในการวางยุทธศาสตร์ที่ตั้งทั้งโรงงานและศูนย์กระจายสินค้าของบริษัท

4.3 การจัดหาผลิตภัณฑ์ และบริการ

4.3.1 การผลิต

ปัจจุบัน บริษัทมีโรงงาน 3 แห่ง ศูนย์กระจายสินค้า 2 แห่ง และสำนักงานขาย 1 แห่ง ดังนี้

+-------------------+------------------------+-------------------------+
| โรงงาน            | ที่ตั้ง                    | รายละเอียด               |
+-------------------+------------------------+-------------------------+
| 1. ศูนย์พระประแดง   | ตั้งอยู่ที่ 298, 298/2       | โรงงานสำหรับผลิตท่อเหล็ก    |
|                   | ซอยกลับเจริญ             |                         |
|                   |                        | พื้นที่ 24 ไร่ 1 งาน 69      |
|                   | ถนนสุขสวัสดิ์              | ตารางวา มี 3 อาคาร       |
|                   | อำเภอพระสมุทรเจดีย์       |                         |
|                   |                        |                         |
|                   | จังหวัดสมุทรปราการ        |                         |
+-------------------+------------------------+-------------------------+
| 2. ศูนย์มหาชัย 1     | ตั้งอยู่ที่ 1/112            | โ                       |
| (ท่อชุบ)            | นิคมอุตสาหกรรมสมุทรสาคร   | รงงานสำหรับชุบสังกะสีท่อเหล็ก |
|                   |                        |                         |
|                   | หมู่ที่ 2 ถนนพระราม 2      | พื้นที่ 8 ไร่ 2 งาน 5        |
|                   | ตำบลท่าทราย             | ตารางวา มี 1 อาคาร       |
|                   |                        |                         |
|                   | อำเภอเมือง              |                         |
|                   | จังหวัดสมุทรสาคร          |                         |
+-------------------+------------------------+-------------------------+
| 3. ศูนย์มหาชัย 2     | ตั้งอยู่ที่ 1/97             | โรงง                    |
| (ท่อขนาดใหญ่)       | นิคมอุตสาหกรรมสมุทรสาคร   | านสำหรับผลิตท่อเหล็กขนาดใหญ่ |
|                   |                        |                         |
|                   | หมู่ที่ 2 ถนนพระราม 2      | พื้นที่ 20 ไร่ 3 งาน 98      |
|                   | ตำบลท่าทราย             | ตารางวา                 |
|                   |                        |                         |
|                   | อำเภอเมือง              | มี 1 อาคาร               |
|                   | จังหวัดสมุทรสาคร          |                         |
+-------------------+------------------------+-------------------------+
| 4.                | ตั้งอยู่ที่ 158 หมู่ที่ 6        | ศูนย์กระจายสินค้าเพื่อสำรองผล |
| ศูน                | ตำบลบางบ่อ              | ิตภัณฑ์ท่อเหล็กไว้สำหรับจำหน่าย |
| ย์กระจายสินค้าที่บางนา |                        |                         |
| – ตราด กม.29      | อำเภอบางบ่อ             | พื้นที่ 22 ไร่ 22 ตารางวา มี  |
|                   | จังหวัดสมุทรปราการ        | 2 อาคาร                 |
+-------------------+------------------------+-------------------------+
| 5.                | ตั้งอยู่ที่ 50/6 หมู่ที่ 2       | ศูนย์กระจายสินค้าเพื่อสำรองผล |
| ศูนย์กร             | ตำบลหน้าไม้              | ิตภัณฑ์ท่อเหล็กไว้สำหรับจำหน่าย |
| ะจายสินค้าลาดหลุมแก้ว |                        |                         |
|                   | อำเภอลาดหลุมแก้ว         | พื้นที่ 25 ไร่ 2 งาน 31      |
|                   | จังหวัดปทุมธานี            | ตารางวา มี 2 อาคาร       |
+-------------------+------------------------+-------------------------+
| 6. สำนักงานขายลุมพินี | ตั้งอยู่ที่ เลขที่ 1168/74 ชั้น  | สำนักงานขาย              |
|                   | 26 อาคารลุมพินีทาวเวอร์    |                         |
|                   | ถนนพระราม 4            | พื้นที่ 1,772.17 ตรางเมตร   |
|                   | แขวงทุ่งมหาเมฆ เขตสาทร   |                         |
|                   | จังหวัดกรุงเทพ 10120      |                         |
+-------------------+------------------------+-------------------------+

นโยบายการผลิตและกำลังการผลิต

                ผลิตภัณฑ์ของบริษัทมีทั้งที่ผลิตตามคำสั่งลูกค้าและผลิตพร้อมสำหรับการจำหน่าย
โดยการผลิตตามคำสั่งลูกค้าจะขึ้นอยู่กับลูกค้าแต่ละรายที่จะส่งคำสั่งซื้อเข้ามา
ซึ่งบริษัทมีนโยบายรับคำสั่งซื้อจากลูกค้าและดำเนินการส่งมอบสินค้าให้กับลูกค้าในประเทศ ดังนี้

                1) ในกรณีที่มีสินค้าพร้อมจำหน่าย บริษัทจะดำเนินการจัดส่งสินค้าทันที

                2) ในกรณีที่มีวัตถุดิบเหล็กในคลังสินค้า บริษัทจะดำเนินการจัดส่งสินค้าภายใน
20 วัน

                3) ในกรณีที่ต้องสั่งซื้อวัตถุดิบเหล็กเพิ่มเติม
บริษัทจะดำเนินการจัดส่งสินค้าภายใน 45 วัน

                4) ส่วนกรณี ของลูกค้าต่างประเทศ บริษัทจะดำเนินการส่งมอบสินค้าภายใน
60 - 75 วัน

                ทั้งนี้ขึ้นอยู่กับระยะเวลาในการสั่งซื้อของลูกค้า
บริษัทมีการวางแผนการผลิตจากฝ่ายบริหาร ฝ่ายผลิต และฝ่ายการตลาด
โดยจะมีการประชุมเพื่อติดตามความเคลื่อนไหวของความต้องการสินค้าอย่างสมํ่าเสมอ
เพื่อใช้ในการประกอบการกำหนดนโยบายการผลิตและการวางแผนการจัดซื้อวัตถุดิบให้มีประสิทธิภาพเพื่อช่วยประหยัดต้นทุนการผลิต
และทำให้บริษัทสามารถส่งมอบผลิตภัณฑ์ท่อเหล็กได้ทันทีโดยทั่วไป
เมื่อมีการใช้กำลังการผลิตของเครื่องจักรถึงประมาณร้อยละ 75
บริษัทจะทำการประเมินความเหมาะสมในการขยายกำลังการผลิตโดยพิจารณาถึงแนวโน้มความต้องการท่อเหล็กประกอบกับกลยุทธ์และแผนงานของบริษัท
นอกจากนี้ เพื่อรักษาประสิทธิภาพของเครื่องจักรภายในโรงงาน
บริษัทได้มีการกำหนดการตรวจเช็คและปรับปรุงเครื่องจักรทุกสัปดาห์และแต่ละครั้งจะใช้เวลาประมาณ
2 - 3 ชั่วโมง กำลังการผลิตของเครื่องจักรสำหรับท่อเหล็กดำและท่อเหล็กชุบสังกะสี เท่ากับ
300,000 และ 50,000 ตามลำดับ

                ในปี 2554 บริษัทใช้กำลังการผลิตท่อเหล็กดำ เท่ากับ 203,926.54 ตัน/ปี
และท่อชุบสังกะสี 18,264.76  ตัน/ปี วัตถุดิบหลักในการผลิตท่อเหล็กของบริษัท คือ
เหล็กแผ่นรีดร้อน (Hot rolled coil) โดยบริษัท
มีปริมาณการใช้เหล็กแผ่นสัดส่วนประมาณร้อยละ 97 ของมูลค่าวัตถุดิบรวม

ตารางแสดงกำลังการผลิตและอัตราการใช้กำลังการผลิต

  ------------------------------------------- --------- --------- ---------
                                              ปี 2552    ปี 2553    ปี 2554

  1. กำลังการผลิตติดตั้งของเครื่องจักรรวม^(/1) (หน่วย  350,000   350,000   350,000
  : ตัน )                                                          

  2. ปริมาณการผลิตจริง (หน่วย : ตัน )              131,996   184,919   222,191

  3. อัตราการใช้กำลังการผลิต ^(/2) (ร้อยละ)        37.71     52.83     63.48

  4. ปริมาณการผลิตปีนี้เทียบกับปีก่อน (%)              3.42      40.09     20.16
  ------------------------------------------- --------- --------- ---------

หมายเหตุ : ^(/1)
กำลังการผลิตติดตั้งของเครื่องจักรรวมคำนวณบนสมมติฐานที่เป็นการผลิตท่อเหล็กแบบ

เดียวโดยไม่มีการเปลี่ยนประเภทท่อเหล็กที่ผลิต

^(/2) อัตราการใช้กำลังการผลิตเทียบกับกำลังการผลิตตามระยะเวลาการผลิต

4.3.2 วัตถุดิบ

วัตถุดิบหลักในการผลิตท่อเหล็กของบริษัท คือ เหล็กแผ่นรีดร้อน (Hot rolled coil) โดยบริษัท
มี ปริมาณการใช้เหล็กแผ่นสัดส่วนประมาณร้อยละ 97 ของมูลค่าวัตถุดิบรวม

จากนโยบายการดำเนินธุรกิจของบริษัทที่ให้ความสำคัญในเรื่องคุณภาพของผลิตภัณฑ์และการส่งมอบงานที่ตรงต่อเวลา
คุณภาพของวัตถุดิบและความน่าเชื่อถือของผู้จัดจำหน่ายวัตถุดิบจึงเป็นปัจจัยสำคัญที่สุดในการพิจารณาสั่งซื้อวัตถุดิบ
โดยบริษัทมีการจัดทำประเมินผลการดำเนินงานของผู้จำหน่ายวัตถุดิบเป็นประจำ
ในปัจจุบันบริษัทได้มีการสั่งซื้อเหล็กแผ่นประมาณร้อยละ 70 - 80 ของมูลค่าวัตถุดิบรวม
จากผู้ผลิตในประเทศซึ่งในปัจจุบันมี 3 รายได้แก่ บริษัท สหวิริยาสตีลอินดัสตรี จำกัด (มหาชน),
บริษัท จี สตีล จำกัด (มหาชน) และบริษัท จี เจ สตีล จำกัด (มหาชน)
โดยสัดส่วนแหล่งที่มาของวัตถุดิบจากทั้งในประเทศและต่างประเทศประจำปี 2552 – 2554
สรุปได้ดังนี้

4.3.3 นโยบายสินค้าคงคลัง

การบริหารการจัดการทางด้านวัตถุดิบและสินค้าสำเร็จรูปนั้น ทางบริษัทได้มีนโยบายที่มีลักษณะ
ยืดหยุ่นกล่าวคือ
มีการบริหารการจัดการทางด้านวัตถุดิบและสินค้าคงเหลืออิงตามสภาพเศรษฐกิจและสภาวะ
ตลาดในขณะนั้น โดยมีการศึกษา วิเคราะห์
และประเมินสถานการณ์ในอนาคตเพื่อปรับการจัดการและปริมาณ
การเก็บสินค้าคงคลังให้เหมาะสมตามความต้องการของตลาด

4.4 ผลกระทบต่อสิ่งแวดล้อม

บริษัทมีระเบียบในการรักษาสิ่งแวดล้อมในการดำเนินการผลิตและมีระบบควบคุมบำบัดของเสียให้เป็นไปตามที่ภาครัฐกำหนดไว้
ภายใต้การกำกับดูแลของกระทรวงอุตสาหกรรม ทั้งนี้ ในส่วนของโรงงานที่พระประแดง
บริษัทไม่เคยประสบปัญหาด้านมลพิษ ทั้งอากาศ เสียง สารพิษและน้ำเสียแต่อย่างใด
ส่วนโรงงานที่มหาชัยนั้น
บริษัทได้ดำเนินการผลิตให้เป็นไปตามมาตรฐานของนิคมอุตสาหกรรมสำหรับโรงงานชุบสังกะสี
และบริษัทยังมีระบบป้องกันน้ำเสียที่มีประสิทธิภาพเพื่อป้องกันมลภาวะที่อาจเกิดขึ้น

4.5 งานที่ยังไม่ส่งมอบ

-ไม่มี-